7 को आंगनबाड़ी कर्मचारी देंगे धरना
करनाल | आंगनबाड़ीकर्मचारी अपनी लंबित मांगों को लेकर 7 जनवरी को प्रोविडेंट फंड आॅफिस पर धरना देकर फंड के कमिश्नर को ज्ञापन सौंपेगी। आंगनबाड़ी कर्मचारी संघ हरियाणा की कार्यकारिणी की बैठक में बीएमएम आॅफिस अर्जुन गेट करनाल में लिया गया।
बैठक की अध्यक्षता शशि भास्कर ने की। उन्होंने बताया कि बाल विकास योजना के अन्तर्गत हजारों महिलाएं 1975 से कार्यरत हैं। परंतु उन्हें सामाजिक सुरक्षा के नाम पर कुछ भी प्राप्त नहीं हुआ है। इस संबंध में अखिल भारतीय महिला एवं बाल विकास मंत्री मेनका गांधी के समक्ष भी भारतीय मजदूर संघ ने विवाद को उठाया कि अांगनबाड़ी कर्मचारियों को भविष्य निधि का लाभ दिया जाए। इसलिए अांगनबाड़ी कर्मचारियों ने निर्णय लिया है कि सभी उपक्षेत्रीय कार्यालयों पर धरना देकर ज्ञापन सौंपेगी। बैठक में सुनीता धीमान, उर्मिला विशिष्ट, विजय लक्ष्मी, अमरजीत कौर, सुरेंद्र कौर, कांता, निवेदिता, राजबाला, मीना, ऊषा सैनी, मधु शर्मा, प्रेम देवी शर्मा आदि मौजूद रहे।
bho_Deva hin_Deva hin_Deva